Nummereschëld (Lëtzebuerg)

D**'[[Nummereschëld|Nummereschëlter]]** fir motoriséiert Stroossegefierer an hir Remorquen  déi **zu Lëtzebuerg** ugemellt sinn, si prinzipiell giel mat schwaarzen Zifferen an / oder Buschtawen. Um lénkse Bord ass gemenkerhand de bloe Logo vun der EU mat de giele Stären an de Lännercode „L“ a wäisser Faarf.

D'Plackennummer déi bei der Immatrikulatioun zougedeelt gëtt, ass entweeder aus der lafender Serie oder et ass eng personaliséiert Nummer; se ass zanter dem 1. November 2023 ëmmer enger Persoun zougedeelt, egal ob et sech ëm eng personaliséiert Nummer handelt oder net.

## Zoudeelung vun der Plackennummer

Fir d'Immatrikulatioun vun engem Gefier gëtt prinzipiell déi éischt fräi Nummer aus der lafender Serie – no engem festgeluechte Schema vun ofwiesselende Buschtawen- an Ziffereserien – geholl. All Plackennummer déi net no deem Prinzip verdeelt gëtt, ass eng personaliséiert Nummer.

### Lafend a personaliséiert Serië fir d'Plackennummer
D'Plackennummer aus der lafender Serie huet:

* fir d'Vëlomotoen ( *cyclomoteur*) an d'liicht Gefierer mat 4 Rieder ( *quadricycle léger*): véier alphanumeresch Positiounen, dovun zwou Ziffere mat zwéi Buschtawe virdrun
* fir all anert Gefier: sechs alphanumeresch Positiounen, dovu véier Ziffere mat zwéi Buschtawe virdrun.

An der lafender Serie gi follgend Buschtawekombinatiounen net benotzt:

* reservéiert Serien: AA, CD, ZZ
* HJ (*Hitlerjugend*), KK, KZ (*Konzentratiounslager*), PD ( *pédé, « pédéraste »*), SA (*Sturmabteilung*), SS (*Schutzstaffel*), WC (*Water closet*)
* Kombinatioune mat de Buschtawen 

D'Buschtawekombinatioun leeft no follgender Tabell, vun uewen no ënnen a vu lénks no riets:
```
BA JJ TS XZ NR DH FA RJ YS PZ DR GH QB ZK QS
CA GJ RS YZ PR EH EB QK ZS QZ ER FH PB YK RT
DA FJ QT ZY QR FG DB PK ZT RY FQ EG NB XK ST
EA EK PT YY RQ GG CB NK YT SY GQ DG MB WK TT
FB DK NT XY SQ HG BB MK XT TY HQ CG LB VL UT
GB CK MT WY TQ JG AB LK WT UY JQ BG KC UL VT
HB BK LT VX UQ KG AC KL VU VY KQ AG JC TL WU
JB AK KU UX VQ LF BC JL UU WX LP AF HC SL XU
KB AL JU TX WP MF CC HL TU XX MP BF GC RL YU
LC BL HU SX XP NF DC GL SU YX NP CF FC QM ZU
MC CL GU RX YP PF EC FL RU ZX PP DF ED PM ZV
NC DL FU QW ZP QF FD EM QV ZW QP EF DD NM YV
PC EL EV PW ZN RE GD DM PV YW RN FE BD MM XV
QC FM DV NW YN SE HD CM NV XW SN GE AD LM WV
RD GM CV MW XN TE JD BM MV WW TN HE AE KN VW
SD HM BV LW WN UE KD AM LV VV UN JE BE JN UW
TD JM AV KV VM VE LE AN KW UV VN KE CE HN TW
UD KM AW JV UM WD ME BN JW TV WM LD DE GN SW
VD LN BW HV TM XD NE CN HW SV XM MD EE FN RW
WE MN CW GV SM YD PE DN GW RV YM ND FF EP QX
XE NN DW FV RM ZD QE EN FW QU ZM QD GF DP PX
YE PN EW EU QL ZC RF FP EX PU ZL RC HF CP NX
ZE QN FX DU PL YC SF GP DX NU YL SC JF BP MX
ZF RP GX CU NL XC TF HP CX MU XL TC KF AP LX
YF SP HX BU ML VB UF JP BX LU WL UC LG AQ KY
XF TP JX AU LL UB VF KP AX KT VK VC MG BQ JY
WF UP KX AT JK TB WG LQ AY JT UK WB NG CQ HY
VG VP LY BT HK SB XG MQ BY HT TK XB PG DQ GY
UG WQ MY CT GK RB YG NQ CY GT SK YB QG EQ FY
TG XQ NY DT FK QA ZG PQ DY FT RK ZB RH FR EZ
SG YQ PY ET EJ PA ZH QQ EY ES QJ ZA SH GR DZ
RG ZQ QY FS DJ NA YH RR FZ DS PJ YA TH HR CZ
QH ZR RZ GS CJ MA XH SR GZ CS NJ XA UH JR BZ
PH YR SZ HS BJ LA WH TR HZ BS MJ WA VH KR AZ
NH XR TZ JS AJ KA VJ UR JZ AS LJ VA WJ LS
MH WR UZ KS AH JA UJ VR LZ AR KH UA XJ MS
LH VS VZ LR BH HA TJ WS MZ BR JH TA YJ NS
KJ US WZ MR CH GA SJ XS NZ CR HH RA ZJ PS
```
D'Zifferen aus der lafender Serie gi follgendermoossen zougeuerdent:

* d'Zuele vun 01 bis 99 ginn als lafend oder personaliséiert Nummer u Vëlomotoen a liicht Gefierer mat 4 Rieder verginn, no der Sequenz vum Tableau uewendriwwer (also z.&nbsp;B. BA01 – BA99, CA01 – CA99, DA01 – DA99, asw.)
* d'Nummeren 0001 bis 3999 kënnen als personaliséiert Nummer un all Gefier, ausser u Vëlomotoen a liicht Gefierer mat 4 Rieder vergi ginn
* d'Nummere 4000 bis 9999 ginn als lafend oder personaliséiert Nummer un all Gefier, ausser u Vëlomotoen a liicht Gefierer mat 4 Rieder verginn, no der Sequenz vum Tableau uewendriwwer (also z.&nbsp;B. BA4000 – BA4999, CA5000 – CA5999, DA6000 – DA6999, asw.)

### Speziell Serië fir d'Plackennummer

Verschidde speziell Serië si fir d'Immatrikulatioun vu bestëmmte Kategorië vu Gefierer oder fir bestëmmt Zwecker reservéiert:

### Personaliséiert Plackennummer
E personaliséiert Nummereschëld kann entweeder aus der lafender Serie oder aus enger vu follgende Serië sinn:

* fir all Gefierer, ausser fir Vëlomotoen a liicht Gefierer mat 4 Rieder:
** Serie mat véier Zifferen, tëscht 1000 an 9999
** Serie mat fënnef Zifferen, tëscht 10000 an 99999
** Serie mat enger Buschtawekombinatioun aus der Tabell „Lafend a personaliséiert Serië fir d'Plackennummer“ a véier Zifferen tëscht 1000 an 3999

Fichier:LU Luxemburgo 0710 (93) (16630088283).jpg|Aus der Serie mat véier Zifferen
Fichier:Luxembourg license plate 10.jpg|… mat fënnef Zifferen
Fichier:Plaque d'immatriculation luxembourgeoise personnalisée série courante.jpg|Buschtawekombinatioun a véier Zifferen tëscht 1000 an 3999


* fir Vëlomotoen a liicht Gefierer mat 4 Rieder:
** Serie mat enger Buschtawekombinatioun aus der Tabell „Lafend a personaliséiert Serië fir d'Plackennummer“ an zwou Zifferen tëscht 01 an 99.

All Persoun kann eng personaliséiert Plackennummer schrëftlech reservéieren. Wann d'Nummer disponibel ass an d'Tax bannent engem festgeluechten Delai bezuelt gouf, bleift d'Nummer fir eng zukünfteg Immatrikulatioun e Joer laang reservéiert.

### Sekundäert Nummereschëld
D'Gefierer vum Haff, der Regierung, dem diplomatesche Corps, der Police, der Douane, dem Staatsministère an der Justizverwaltung kënnen – mat enger ministerieller Autorisatioun – e sekundäert Nummereschëld aus der lafender Serie kréien, zousätzlech zum Nummereschëld ënnert deem d'Gefier ugemellt ass.

### Gefierer vun der Arméi
Gefierer vun der Arméi, déi net als normaalt Gefier immatrikuléiert sinn, mussen, wa se op der ëffentlecher Strooss fueren, mat Identitéitsplacken equipéiert sinn. D'Nummere vun de Placke gi vum Chef vum État-major zougedeelt. D'Plack ass schwaarz mat wäissen Zifferen an d'Lännerkennzeechen oder en anert Zeechen, dat vum Chef vum État-major definéiert gëtt, kann nach drop sinn.

## Verschidden Typpe vun Nummereschëlter

### Standardplack
D'Plackennummer déi net an eng vun de spezielle Kategorië fält, déi hei drënner ernimmt ass, zielt als „Standardplack“ (Kategorie ST) an ass entweeder:
* numeresch mat véier Zifferen
* numeresch mat fënnef Zifferen
* alphanumeresch mat zwéi Buschtawen a véier Zifferen.

Fichier:Luxembourg, plaque d'immatriculation, modèle ST-1-1.jpg|numeresch, véier Zifferen
Fichier:Luxembourg, plaque d'immatriculation, modèle ST-2-1.jpg|
Fichier:Luxembourg, plaque d'immatriculation, modèle ST-1-2.jpg|numeresch, fënnef Zifferen
Fichier:Luxembourg, plaque d'immatriculation, modèle ST-2-2.jpg|
Fichier:Luxembourg, plaque d'immatriculation, modèle ST-1-3.jpg|alphanumeresch
Fichier:Luxembourg, plaque d'immatriculation, modèle ST-2-3.jpg|

D'Plack huet eng Gréisst (Breet × Héicht) vu 520 × 110&nbsp;mm oder 340 × 200&nbsp;mm.

### Speziell Placken
Nieft der Standardplack gëtt et nach siwe speziell Placke fir verschidde Benotzer oder Kategorië vu Gefierer:

Gefierer, déi virum 1. Juli 2003 ugemellt goufen an nach Plackennummere hunn, déi net den aktuelle Virschrëften entspriechen, kënnen déi al Nummer weiderhi behalen, bis se ënnert engem neie Proprietär ugemellt ginn.

Historesch Gefierer kënnen och mat „ale“ schwaarze Schëlter mat wäisser Schrëft ugemellt ginn.


Luxembourg B1180 front (old).jpg|Viischt…
Former Luxembourgish license plate.JPG|an hënnescht Placken… 
MA 204 lux.png|fir historesch Gefierer.
License plate of Luxembourg front and rear.jpg|Viischt an hënnescht Nummereschëld (1988-2003).


## Sécherheetscode um Nummereschëld

Bei der Fabrikatioun vun engem Nummereschëld, muss de Fabrikant en aachtstellegen alphanumeresche Sécherheestcode op d'Schëld schreiwen. De Code dee mat engem Laser op enger speziell definéierter Plaz – lénkssäiteg iwwert dem ënneschte Bord vum Schëld – dropgeschriwwe gëtt, kritt de Fabrikant vun der SNCA matgedeelt.

## Historesch Entwécklung

### Vum 1. Februar 1907 un:
All Gefier, onofhängeg vum Typ, muss zwee Nummereschëlter mat enger lafender Nummer hunn; d'Motoe brauche just ee Schëld vir drop.

Uganks 1913 gouf et 430 ugemellt Gefirer; "430" war dunn déi héchst Nummer. D'Nimm vun de Besëtzer konnt een an enger Lëscht an der *[[Obermosel-Zeitung]]* noliesen, an et gouf se och als Sonnerdrock fir 3 Su ze kafen.

### 3. Mee 1916:
Déi temporär „Rout Placke“ fir Fabrikanten an Händler vu Gefierer ginn agefouert.

### 8. Mäerz 1926:
De Layout vun den Nummereschëlter gëtt festgehalen: schwaarzt Schëld mat wäisser Schrëft, mat follgenden Dimensiounen:

Op de Schëlter fir d'Motoen ass als Lännerkennzeechen en „L“ fir Lëtzebuerg oder d'Ofkierzung „Lux” drop.

### 6. Dezember 1955:
De Code de la route deen 1955 agefouert gëtt, confirméiert d'Schëlter, wéi se 1926 definéiert goufen, hält awer zousätzlech fest, datt hannen um Gefier als Lännerkennzeechen e schwaarzen „L“ an engem wäissen Oval muss drop sinn.

Et gëtt och schonn e puer speziell Kategorië vu Plackennummeren:

* Nummer mat engem „A“ virdrun, fir Gefierer vun de Staatsverwaltungen;
* e speziellt Zeeche virun der Nummer fir Gefierer vun der Arméi.

D'Deputéiert däerfen eng wäiss oval Plack mat engem rouden „P“ op hiert Gefier dru maachen an d'Membere vum Diplomatesche Corps eng wäiss oval Plack mat enger schwaarzer Opschrëft „CD“. D'Farschoule mussen - vir an hannen um Gefier - e wäisse Rondel mat engem roude Bord an dem schwaarze Buschtaf „E“ drop hunn. Am roude Bord steet den Numm an d'Uertschaft vun der Farschoul dran.

### 1. Mäerz 1972

Mat Ausnam vun de Motorrieder, kann d'Plackennummer vun elo un, virun den Zifferen, eng oder méi laténgesch Majuskelen hunn. Déi bis dohi gebräichlech net-réckstralend schwaarz Schëlter mat der wäisser Schrëft, bleiwe weiderhi bestoen. Fakultativ kënnen awer och réckstralend Schëlter gebraucht ginn. An deem Fall ass dat viischt Schëld wäiss mat schwaarzer Schrëft an dat hënnescht  giel mat schwaarzer Schrëft.

Déi nei Schëlter mat der Reflekter-Funktioun ginn op eng Propos vun der Sécurité routière zeréck, fir d'Verkéierssécherheet ze verbesseren.

### 1. Januar 1974
All Gefier dat nom 1. Januar 1974 un- oder ëmgemellt gëtt, muss vir an hannen e gielt e réckstralend Schëld mat schwaarzer Opschrëft hunn. Fir d'Gefierer vum diplomatesche Corps gëllt et vum 1. Oktober 1975 un.

### 1. Januar 1988

All Gefier dat nei ugemellt gëtt, muss op der lénkser Säit vum hënneschte Schëld (520 × 80&nbsp;mm) de bloen Europafändel (120 × 80&nbsp;mm) mat den 12 gëllene Stären drop hunn. Wann net genuch Plaz ass fir dat Schëld festzemaachen, kann den Europafändel ënnert dem méi klengen Nummereschëld (340 × 80&nbsp;mm) festgemaach ginn.

Gefierer, déi bannent 3 Méint exportéiert ginn, kréien eng Exportplack mat enger Nummer tëscht 101 an 999; virdru steet iwwerteneen de Mount an d'Joer wéini d'Plackennummer ofleeft an hannendrun d'Buschtawen „EXP“ iwwerteneen.

### 1. Januar 1992 – 30. Juni 2003:
D'Plackennummer besteet prinzipiell aus 2 Buschtawen an 3 Zifferen, ausser fir:

* Vëlomotoen, fir déi d'Plackennummer aus 2 Buschtawen an 2 Ziffere besteet
* personaliséiert Nummereschëlter
* speziell Gefierer oder Benotzer, déi eng Plackennummer aus der Tabell hei drënner zougedeelt kréien:

D'personaliséiert Nummereschëlter ginn agefouert, Plackennummeren déi just aus dräi Ziffere bestinn, ginn net méi zougedeelt.

### 1. Juli 2003

D'Detailer iwwert d'Nummereschëlter déi bis elo am Art. 62 vum geännerten Arrêté grand-ducal vun 1955 («*Code de la route»*) stoungen, sinn do erausgeholl an an engem separate Règlement grand-ducal nei definéiert ginn.

All Nummereschëld huet elo um lénkse Bord e längelzege bloe Fong mat uewen den 12 Stäre vum Europafändel an drënner e wäisse Buschtaf „L“.

D'Plackennummer besteet aus 2 Buschtawen a 4 Zifferen, ausser fir:
* personaliséiert Nummereschëlter (entweeder aus der lafender Serie, véierstelleg 1000 – 9999 oder fënnefstelleg 10000 – 99999)
* speziell Gefierer oder Benotzer, déi eng Plackennummer aus der Tabell hei drënner zougedeelt kréien:

Ausser fir personaliséiert Plackennummeren, bleift d'Nummereschëld mat deem e Gefier bei senger éischter Immatrikulatioun ugemellt gëtt, deem Gefier prinzipiell zougedeelt, bis et definitiv ofgemellt gëtt.

### 18. Dezember 2006 an 19. November 2007
Fir d'alphanumeresch Plackennummere gëtt den numereschen Deel esou zougedeelt:

* 0001 – 0099 fir Vëlomoten a Liicht Gefierer mat 4 Rieder; vum 19. November 2007 u waren et d'Nummeren 0010 – 0099
* 0100 – 3999 fir personaliséiert Nummeren, awer net fir Vëlomoten a Liicht Gefierer mat 4 Rieder; vum 19. November 2007 u waren et d'Nummeren 0001 – 0009 an 0100 – 3999
* 4000 – 9999 als Nummeren aus der lafender Serie (wéi am Tableau uewendriwwer) an der Sequenz BA4000 – BA4999, CA5000 – CA5999, DA6000 – DA6999, asw.

## Um Spaweck